CELEX: C2006/036/17
Language: da
Date: 2006-02-11 00:00:00
Title: Domstolens dom (Femte Afdeling) af  24. november 2005  i sag C-136/04, Deutsches Milch-Kontor GmbH mod Hauptzollamt Hamburg-Jonas (anmodning om præjudiciel afgørelse fra Bundesfinanzhof) (Eksportrestitutioner — forordning (EØF) nr. 804/68, 1706/89 og 3445/89 — ost, som er bestemt til forarbejdning i et tredjeland)

11.2.2006   
            
            
               DA
            
            
               Den Europæiske Unions Tidende
            
            
               C 36/10
            
         
      DOMSTOLENS DOM
   
   (Femte Afdeling)
   af 24. november 2005
   i sag C-136/04, Deutsches Milch-Kontor GmbH mod Hauptzollamt Hamburg-Jonas (anmodning om præjudiciel afgørelse fra Bundesfinanzhof) (1)
   
   (Eksportrestitutioner - forordning (EØF) nr. 804/68, 1706/89 og 3445/89 - ost, som er bestemt til forarbejdning i et tredjeland)
   (2006/C 36/17)
   Processprog: tysk
   I sag C-136/04, angående en anmodning om præjudiciel afgørelse i henhold til artikel 234 EF, indgivet af Bundesfinanzhof (Tyskland) ved afgørelse af 3. februar 2004, indgået til Domstolen den 15. marts 2004, i sagen Deutsches Milch-Kontor GmbH mod Hauptzollamt Hamburg-Jonas, har Domstolen (Femte Afdeling), sammensat af afdelingsformanden, J. Makarczyk, og dommerne R. Schintgen og R. Silva de Lapuerta (refererende dommer); generaladvokat: M. Poiares Maduro; justitssekretær: fuldmægtig B. Fülöp, den 24. november 2005 afsagt dom, hvis konklusion lyder således:
   Ost eksporteret i 1990, som efter sin beskaffenhed er bestemt til forarbejdning i et tredjeland, kan være omfattet af en eksportrestitution i henhold til artikel 17, stk. 1, i Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter, som ændret ved Rådets forordning (EØF) nr. 3904/87 af 22. december 1987, under forudsætning af, at varen henset til sin art og sammensætning kan henføres under en produktkode ifølge bilaget til Kommissionens forordning (EØF) nr. 1706/89 af 15. juni 1989 om fastsættelse af eksportrestitutioner for mælk og mejeriprodukter, som fastsat ved nomenklaturen over eksportrestitutioner for landbrugsprodukter, der findes i et bilag til Kommissionens forordning (EØF) nr. 3445/89 af 15. november 1989 om den fuldstændige udgave af Nomenklaturen over Eksportrestitutioner for Landbrugsprodukter fra den 1. januar 1990.
   
      (1)  EUT C 118 af 30.4.2004.